**Nyhetsbrev fra Eidsbugarden vel jule- og nyttårshelgen 2022**

Transport til Eidsbugarden i jule- og nyttårshelgen

Også denne jule- og nyttårshelgen er det muligheter for skutertransport til og fra Eidsbugarden. Dette skjer som et samarbeid mellom Joker på Filefjell ved Anders Hermundstad og JVB ved Magnus Kvame, som med tråkkemaskinen preparerer en kjørbar trasé for snøskuteren.

Prisen hver vei er 2200 kroner. Av dette går 500 kroner til JVB for tråkkemaskin og stikking fra Skogstastølen og inn til Eidsbugarden. Prisen t/r Eidsbugarden blir det dobbelte.

**Det kjøres inn til Eidsbugarden 23/12, 26/12 og 28/12.** Avgang fra Tyin klokka 11.30 -1300-1430 og siste tur inn klokka 1600. Skuteren kjører presis. Det tas værforbehold!

**Det kjøres ut fra Eidsbugarden søndag 1/1, men det vil være mulig å komme seg ut 26. desember eller 28. desember på returturene disse dagene.**

All transport må avtales på forhånd med Anders Hermundstad på telefon 913 46 491.

Det er i dag så lite snø på Eidsbugarden at det ikke er skuterføre. Skutertransporten er derfor avhengig av at det kommer mer snø – men vi får håpe på det beste.

Joker Tyinkrysset

Joker Tyinkrysset har åpent alle dager i jula bortsett fra 1. juledag. Da er det lukket. Åpningstida   2. juledag er klokka 10-18, 1. nyttårsdag klokka 1200-1800 og 2. nyttårsdag klokka 10.00 – 18.00. Ellers er det åpent klokka 9-18 alle dager.

Søppelhåndtering

Som i fjor kan matavfall ikke kastes i søppelkontainerne. Styrets inntrykk er at dette gikk relativt greit i fjor. Vi ber hytteeierne om at denne praksisen fortsetter. Det bidrar til at vi får beholde søppelkontainerne inne på Eidsbugarden i framtida også. Matavfall kan bringes med tilbake til vinterparkeringen på Tyin og kastes der. Eventuelt kastes i do. Vi oppfordrer alle til å fordele posene i hele kontaineren slik at vi utnytter hele volumet. Om vi slipper posene rett ned innenfor lukene blir det trangt om plassen når vi kommer lenger ut på vinteren.

Utelys

Mange hytteeiere har utelys på hyttene sine. Vi minner også i år om at utelyset bør slokkes om natten og framfor alt når vi ikke bruker hytta. Dermed reduserer vi lysforurensingen på Eidsbugarden.

Årsmøtet

Vi avholder årsmøte 25. januar 2023. Stedet blir samme sted som i fjor, dvs. Kreftforeningens Vitensenter og vi tar sikte på samme opplegg som i fjor slik at de som ikke deltar fysisk kan delta digitalt. Vi kommer tilbake med nærmere informasjon.

Styret